**ProfiAuto** je medzinárodná sieť automobilových veľkoobchodov, obchodov a servisov založená v roku 2008 spoločnosťou Moto-Profil.

O sieti
-------

Distribútor motoristických dielov a príslušenstva spoločnosť Moto-Profil vznikla v roku 1993 v Poľsku. Dnes dodáva náhradné diely do 15 000 autoservisov a pôsobí v 25 krajinách. V roku 2008 vytvorila spoločnosť Moto-Profil vlastnú sieť veľkoobchodov, obchodov a servisov pod značkou ProfiAuto. Na slovenský trh vstúpilo ProfiAuto v roku 2016. V súčasnej dobe je do siete ProfiAuto v Poľsku, na Slovensku a v Česku zapojených viac ako 240 partnerov a viac ako 1 800 autoservisov.

Sieť ProfiAuto tvoria na Slovensku partnerské obchody, ktoré majú k dispozícii približne 350 000 položiek od 250 značkových dodávateľov na distribúciu náhradných dielov pre osobné, úžitkové a nákladné automobily. Pod značkou ProfiAuto Service pôsobí na slovenskom trhu takmer 150 nezávislých autoservisov, ktoré využívajú obchodnú, informačnú, propagačnú a marketingovú podporu siete ProfiAuto a zúčastňujú sa tiež na rôznych odborných školeniach. Vstup do siete ProfiAuto je spojený so splnením formálnych a technických kritérií, ako sú servisné vybavenie, odbornosť, kvalita služieb a prístup k zákazníkom.

Veľtrhy ProfiAuto Show
----------------------

ProfiAuto je organizátorom každoročného automobilového veľtrhu ProfiAuto Show, čo je jedna z najväčších automobilových akcií v Poľsku určená pre odborníkov z automobilovej branže a motoristických nadšencov. ProfiAuto Show sa každoročne koná v Medzinárodnom kongresovom centre a multifunkčnej hale Spodek v Katoviciach. V júni 2019 sa konal 16. ročník akcie pod heslom „Poháňaní vášňou", ktorého sa zúčastnilo 46 tisíc návštevníkov a počas dvoch dní tu prezentovalo 150 vystavovateľov.

ProfiAuto PitStop
-----------------

Sieť ProfiAuto je organizátorom akcie ProfiAuto PitStop, pravidelnej bezplatnej kontroly technického stavu vozidiel, cieľom ktorej je upozorniť vodičov na vplyv technického stavu vozidla na bezpečnosť počas jazdy a zdôrazniť nutnosť pravidelných preventívnych kontrol v servise. Bezpečnostné akcie PitStop sú organizované na Slovensku od roku 2016. V roku 2019 sa akcie PitStop konali napríklad v Košiciach, Námestove, Vranove nad Topľou alebo v Trenčíne.

ProfiAuto Racing Team
---------------------

Značka ProfiAuto je sponzorom rely tímu ProfiAuto Racing Team, ktorý preteká napríklad v poľskom seriáli pretekov do vrchu. Značka ProfiAuto podporuje tiež vrchárskeho pretekára Mareka Rybníčka, ktorý sa v roku 2019 účastní seriálu pretekov Majstrovstiev Európy vrátane pretekov na Dobšinskom kopci.

Ostatné aktivity
----------------

ProfiAuto je zakladateľom akcie ProfiRacing Cup, čo je špeciálny školiaci projekt pre slovenských automechanikov zo siete ProfiAuto Service, ktorý kombinuje ako odborné školenia o aktuálnych trendoch a novinkách v servisnej oblasti, tak i testovanie a zdokonaľovanie vodičských schopností účastníkov.

Sieť ProfiAuto podporuje veteránsku akciu Stredom Európy alebo preteky v Offroad Triale. V minulom roku 2018 získalo ProfiAuto 1. miesto v ankete Kalendár roka 2019 portálu MotoFocus.sk.

Referencie
----------

1. ↑  REDAKCIA. *Na Slovensko prichádza ProfiAuto. Motoristom zaručí profesionálne služby* [online]. Autoviny.sk, [cit. 2019-11-14]. Dostupné online.
2. ↑   *Moto-Profil - autodiely* [online]. Moto-Profil - distribution of automotive parts, [cit. 2019-11-14]. Dostupné online.
3. ↑   *ProfiAuto usporiadalo v Poľsku regionálnu konferenciu - ProfiAuto – profesionálne obchody a autoservisy* [online]. ProfiAuto.pl, [cit. 2019-11-14]. Dostupné online.
4. ↑   *Sieť servisov ProfiAuto rastie na Slovensku i v Česku* [online]. MotoFocus.sk, 2019-03-26, [cit. 2019-11-14]. Dostupné online.
5. ↑   *ProfiAuto chce zmeniť slovenský trh servisov a dielov. Šancu určite má* [online]. topspeed.sk, [cit. 2019-11-14]. Dostupné online.
6. ↑   *Mapa obchodov a autoservisov - ProfiAuto - profesionálne obchody a autoservisy.* [online]. ProfiAuto.pl, [cit. 2019-11-14]. Dostupné online.
7. ↑  DELPHINE. *ProfiAuto Show 2019: najlepší automechanik vyhrá 30 tonový lis* [online]. www.benzin.sk, [cit. 2019-11-14]. Dostupné online.
8. ↑  MORÁVEK, Martin. *techvia.sk* [online]. 2019-06-16, [cit. 2019-11-14]. Dostupné online.
9. ↑  PROFIAUTO. *ProfiAuto PitStop: Vodiči stále zanedbávajú bezpečnosť vozidla* [online]. femme.sk, [cit. 2019-11-14]. Dostupné online.
10. ↑  PN. *Púchovské Noviny* [online]. 2019-10-07, [cit. 2019-11-14]. Dostupné online.
11. ↑   *ProfiAuto Racing Team - ProfiAuto - sklepy i serwisy samochodowe* [online]. ProfiAuto.pl, [cit. 2019-11-14]. Dostupné online.
12. ↑  ADMIN. *Rally-Sports.sk* [online]. 2019-07-17, [cit. 2019-11-14]. Dostupné online.
13. ↑   *ProfiRacing Cup 2019: dôraz na rozvoj autoservisov i zábava v 670 koňovom Ferrari* [online]. AUTORIDE, [cit. 2019-11-14]. Dostupné online. (po anglicky)
14. ↑   *DENNÍK RELAX - Na veteránsku jazdu Stredom Európy môže vyraziť až 200 posádok* [online]. www.dennikrelax.sk, [cit. 2019-11-14]. Dostupné online.
15. ↑  SPRAVCA1. *Valča 2019* [online]. OFFROAD TRIAL.SK, [cit. 2019-11-14]. Dostupné online.
16. ↑   *Kalendár roku 2019 je od firmy ProfiAuto* [online]. MotoFocus.sk, 2019-02-01, [cit. 2019-11-14]. Dostupné online.

Externé odkazy
--------------

* Oficiálne stránky značky ProfiAuto